బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఇదీ మహేష్ స్టామినా!! ‘భరత్ అనే నేను’ ప్రపంచ రికార్డ్
ఎప్పుడొచ్చాం కాదనయ్యా.. బుల్లెట్ దిగిందా లేదా.. అన్నదే మహేష్ కాన్సెప్ట్.
Samayam Telugu | Updated:
Mar 25, 2018, 03:41PM IST
ఇదీ మహేష్ స్టామినా!! ‘భరత్ అనే నేను’ ప్రపంచ రికార్డ్
ఎప్పుడొచ్చాం కాదనయ్యా.. బుల్లెట్ దిగిందా లేదా.. అన్నదే మహేష్ కాన్సెప్ట్. ‘స్పైడర్’ ప్రేక్షకుల్ని నిరాశ పరచడంతో మహేష్ బాబు కసితో కొరటాలతో కలిసి ‘భరత్ అనే నేను’ అంటూ అభిమానుల్ని పలకరించబోతున్నాడు. ఏప్రిల్ 20న భారీ అంచనాలతో ప్రేక్షకుల ముందుకు వస్తున్న ఈ మూవీ విడుదలకు ముందే రికార్డుల దుమ్ముదులుపుతోంది. ‘శ్రీమంతుడు’ లాంటి బ్లాక్ బస్టర్ హిట్ తరువాత కొరటాల కాంబినేషన్‌లో మూవీ కావడంతో పాటు ఇందులో మహేష్ ముఖ్యమంత్రిగా నటిస్తుండటంతో ఈ సినిమాపై విపరీతమైన అంచనాలు ఉన్నాయి. ఈ అంచనాలను రెట్టింపు చేస్తూ ఇటీవల విడుదలై ‘భరత్ అనే నేను’ టీజర్ దేశంలోనే కాకుండా ప్రపంచ వ్యాప్తంగా ఆకాశమే హద్దుగా రికార్డుల సునామి సృష్టిస్తోంది.
మార్చి 6న ‘భరత్ విజన్’ పేరుతో విడుదలైన టీజర్ 14,408,772 వ్యూస్ సాధించింది. ఇందులో 660k లైక్స్ సొంతం చేసుకుంది. దీంతో ‘భరత్ అనే నేను’ టీజర్ యూట్యూబ్‌లో అత్యంత ఎక్కువ మంది లైక్ చేసిన రెండో టీజర్‌గా వరల్డ్ రికార్డ్ నమోదు చేసింది. కాగా ఈ టీజర్ విడుదలైన 24 గంటలలోపే 10 మిలియన్ వ్యూస్ అంటే కోటి వ్యూస్‌ని క్రాస్ చేసి సరికొత్త రికార్డులు నమోదు చేసిన విషయం తెలిసిందే.
X
ఈ టీజర్‌లో ‘భరత్ అనే నేను’... అంటూ ఆంధ్రప్రదేశ్ ముఖ్యమంత్రిగా ప్రమాణ స్వీకారం చేస్తున్న మహేష్.. ‘చిన్నప్పుడు మా అమ్మ నాకో మాట చెప్పింది ఒకసారి ప్రామిస్ చేసి ఆ మాట తప్పితే యు ఆర్ నాట్ కాల్డ్ మేన్ అని ఎప్పటికీ ఆ మాట తప్పలేదు, మర్చిపోలేదు. నా జీవితంలోనే అతి పెద్ద ప్రామిస్ చేయాల్సిన రోజు ఒకటి వచ్చింది. పెద్దదే కాదు కష్టమైంది కూడా.. కాని ఎంత కష్టమైనా ఆ మాట కూడా తప్పలేదు. బికాజ్ ఐ యామ్ మేన్. ప్రతి ఒక్కరికీ సొసైటీ పట్ల భయం, బాధ్యత ఉండాలంటూ సమాజం కోసం ప్రామిస్ చేస్తుండటం సినీ రాజకీయ, వర్గాల్లో హాట్ టాపిక్ అయ్యింది.
డీవీవీ ఎంటర్టైన్మెంట్స్ పతాకంపై మహేష్ కి ‘శ్రీమంతుడు’ వంటి బ్లాక్ బస్టర్ హిట్ ఇచ్చిన కొరటాల శివ ఈ సినిమాకు దర్శకత్వం వహిస్తున్నారు.ఈ మూవీలో మహేష్ సరసన బాలీవుడ్ బ్యూటీ కైరా అద్వాని హీరోయిన్ గా నటిస్తుండగా.. దేవి శ్రీ ప్రసాద్ సంగీతం అందిస్తున్నారు. దాదాపు షూటింగ్ పూర్తి చేసుకున్న ఈ చిత్రం ఏప్రిల్ 20న ప్రేక్షకుల ముందుకు రానుంది. కాగా ఆదివారం నాడు (ఈరోజు) భరత్ అనే నేను మూవీ నుండి ఫస్ట్ సాంగ్‌ను విడుదల చేసింది చిత్ర యూనిట్. 'విరచిస్తా నేడే నవశకం..నినదిస్తా నిత్యం జన హితం..' అంటూ సాగిన ఈ సాంగ్ సంగీత ప్రియుల్ని విపరీతంగా ఆకట్టుకుంటుంది.
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.